Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: évi CXL. törvény, amely a hatályos államigazgatási eljárásról szóló 1957. évi IV. törvény helyébe fog lépni. E törvény
Paragraph Index: 1006

évi CXL. törvény, amely a hatályos államigazgatási eljárásról szóló 1957. évi IV. törvény helyébe fog lépni. E törvény véleményezésekor figyelemmel voltam korábbi közleményem tartalmára is. Kérem engedje meg, hogy levelemhez mellékelten csatoljam az Ön által idézett közlemény másolatának teljes szövegét, a közleményt megalapozó vizsgálatot lezáró állásfoglalásomat, illetve a Veszprémi Közigazgatási Hivatalnak címzett állásfoglalásomat, amelyben kifejtem, hogy a közigazgatási hatósági eljárás és szolgáltatás általános szabályairól szóló új törvényi rendelkezések hatálybalépésével közleményem feltehetõen okafogyottá válik. Budapest, 2005. június 6. Üdvözlettel: Dr. Péterfalvi Attila (1034/K/2005). A kormány „sms-voks” elnevezésû kampányáról Dr. Dobó László országgyûlési képviselõ FIDESZ-MPSZ Budapest Tisztelt Képviselõ Úr! A kormány „sms-voks” elnevezésû kampányával kapcsolatos indítványára válaszul az alábbiakról tájékoztatom. A Wunderman Kft. 2005 júliusában jelentette be az adatvédelmi nyilvántartásba a Miniszterelnöki Hivatal „sms-voks” elnevezésû kampányának adatkezelését. A beérkezõ válaszokat és a telefonszámokat számítógépen rögzítik, mivel a sajtóban megjelent hirdetés szerint egy telefonszámról érkezõ több szavazat esetében csak az elsõ szavazatot veszik figyelembe. A bejelentkezés szerint az adatkezelõ a telefonszámokat és a beérkezett válaszokat a Miniszterelnöki Hivatalnak továbbítja, ugyanakkor az adatlap azt is tartalmazza, hogy a Miniszterelnöki Hivatal feldolgozott állományként kapja meg az információkat. 2006/162/II. szám A fenti ellentmondás tisztázása végett megkerestem Kiss Pétert, a Miniszterelnöki Hivatalt vezetõ minisztert, és felvilágosítást kértem a kampány részleteirõl. Miniszter úr és Tóth Miklós helyettes államtitkár úr egybehangzó állítása szerint a Miniszterelnöki Hivatal sem a szavazást lebonyolító szolgáltatótól, sem a szavazatok gyûjtését és feldolgozását végzõ Wunderman Kft.-tõl nem kapja meg a szavazatot küldõk személyes adatát (telefonszámát), csak a kérdésekre adott összesített választ. Tájékoztatom egyúttal arról is, hogy a Wunderman Kft. vezetõjének figyelmét felhívtam arra, hogy a kérdésenként feldolgozott válaszok õrzési ideje a személyes adatok védelmérõl és a közérdekû adatok nyilvánosságáról szóló

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes